**Samuel Baroš** (s. 10. helmikuuta 1994 Bratislava, Slovakia) on slovakialainen jääkiekkomaalivahti, joka pelaa monikansallisen Bet-at-home ICE Hockey Leaguen slovakialaisjoukkue Bratislava Capitalsissa.

Ura
---

### Seuraura

Baroš on HC Slovan Bratislavan kasvatti. Kaudella 2011–2012 hänellä oli koko Slovakian B-nuorten sarjan paras torjuntaprosentti (93,6%) ja päästettyjen maalien keskiarvo (2.11). Baroš torjui 39 pelaamassaan runkosarjaottelussa myös viisi nollapeliä, mikä oli kolmen muun pelaajan ohella sarjassa eniten. Kaudella 2013–2014 hän debytoi Extraligassa Slovakian alle 20-vuotiaiden maajoukkueen kehitysohjelma HK Orange 20:n joukkueessa, jossa Baroš sai tililleen neljä ottelua. Hän teki Extraliga-debyyttinsä 30. lokakuuta 2013 vieraissa HK 36 Skalicaa vastaan. Baroš vaihdettiin HK Orangen maalille Richard Sabolin tilille ajassa 9.55, kun Skalica meni 3–0-johtoon. HK Orange hävisi ottelun lopulta lukemin 6–0. Baroš torjui ottelussa 28 kertaa. Ensimmäisen Extraliga-ottelunsa aloittavana maalivahtina hän pelasi 21. marraskuuta 2013 vieraissa HK Nitraa vastaan. Baroš torjui HK Orangen 4–5-jatkoaikavoittoon päättyneessä ottelussa 44 kertaa.

Elokuussa 2014 Baroš teki vuoden mittaisen KHL-sopimuksen Slovan Bratislavan kanssa. Hän pelasi alkukauden 2014–2015 suurimmaksi osaksi seuran A-nuorissa. Barošilla oli koko Slovakian A-nuorten sarjan paras päästettyjen maalien keskiarvo (2.28). Hän puki kauden aikana myös kahdeksaan KHL-otteluun. Baroš pelasi kauden ainoan KHL-ottelunsa 22. tammikuuta 2015 Atlantia vastaan, kun hänet vaihdettiin Slovanin maalinsuulle Jaroslav Janusin tilalle ajassa 6.49 Atlantin siirryttyä ottelussa 2–0-johtoon. Slovan hävisi ottelun lopulta lukemin 4–5. Baroš torjui ottelussa 24 kertaa. Loppukaudella seura lainasi hänet loppukaudeksi Extraliga-joukkue HKm Zvoleniin, jossa hän kantoi joukkueen pääasiallisen torjuntavastuun. Baroš pelasi kuusi runkosarja- ja kuusi playoff-ottelua.

Kaudeksi 2015–2016 Baroš teki Zvolenin kanssa vuoden mittaisen Extraliga-sopimuksen. Hän pelasi 53 runkosarjaottelua torjuen kolme nollapeliä ja 12 playoff-ottelua torjuen kaksi nollapeliä. Baroš torjui uransa ensimmäisen nollapelin Extraligassa 25. syyskuuta 2015 ŠHK 37 Piešťanya vastaan. Hän torjui Zvolenin 2–0-voittoon päättyneessä ottelussa 26 kertaa. Toukokuussa 2016 Baroš teki seuran kanssa vuoden mittaisen jatkosopimuksen. Kaudella 2016–2017 hän torjui Extraligan runkosarjassa 44 ottelussa neljä nollapeliä.

Lokakuussa 2017 Baroš siirtyi Tšekin Extraligan HK Hradec Královéen oltuaan ilman sopimusta alkukauden 2017–2018. Hän ei kuitenkaan kertaakaan esiintynyt joukkueen kokoonpanossa. Joulukuussa Baroš palasi kotimaahansa ja siirtyi kevääseen 2019 asti ulottuvalla sopimuksella HC Nové Zámkyn maalinsuulle. Kauden jälkeen hänen sopimuksensa kuitenkin purettiin. Kaudeksi 2018–2019 Baroš siirtyi jatkamaan Extraliga-uraansa HC Banská Bystrican joukkueeseen. Hän jäi kuitenkin kauden mittaan kakkosmaalivahdiksi Stephon Williamsille, eikä Baroš saanut enää peliaikaa pudotuspeleissä. Hän voitti kauden päätteeksi Slovakian-mestaruuden.

Kaudeksi 2019–2020 Baroš siirtyi vuoden mittaisella sopimuksella Mestis-joukkue Kokkolan Hermekseen. Kaudeksi 2020–2021 hän palasi kotimaahansa ja siirtyi vuoden mittaisella sopimuksella monikansallisen Bet-at-home ICE Hockey Leaguen slovakialaisjoukkue Bratislava Capitalsiin.

### Maajoukkueura

Baroš edusti Slovakiaa MM-kilpailuissa vuonna 2016, jolloin hän toimi joukkueensa kolmosmaalivahtina, eikä pukenut yhteenkään otteluun. Baroš on pelannut yhteensä seitsemän A-maaottelua. Hän teki A-maajoukkuedebyyttinsä Deutschland Cupissa 6. marraskuuta 2015 Saksan Augsburgissa Yhdysvaltoja vastaan. Baroš torjui Slovakian 1–0-tappioon päättyneessä ottelussa 24 kertaa.

Baroš pelasi myös alle 20-vuotiaiden MM-kilpailuissa vuonna 2014, jolloin hän toimi pääasiassa Slovakian kakkosmaalivahtina Richard Sabolille ja pelasi kahdessa ottelussa.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2010–2011 | HC Slovan Bratislava | Slovakia U18 | 15 | 8 | 6 | 1 | 906 | 47 | 2 | 3.11 | 91,0 | – | – | – | – | – | – | – | – |
|  | HC Slovan Bratislava | Slovakia U20 | 1 | 0 | 1 | 0 | 50 | 2 | 0 | 2.40 | 93,9 | – | – | – | – | – | – | – | – |
| 2011–2012 | HC Slovan Bratislava | Slovakia U18 | 39 | 23 | 10 | 6 | 2191 | 77 | 5 | 2.11 | 93,6 | – | – | – | – | – | – | – | – |
| 2012–2013 | HC Slovan Bratislava | Slovakia U20 | 23 | 12 | 6 | 5 | 1369 | 44 | 3 | 1.93 | 93,6 | – | – | – | – | – | – | – | – |
| 2013–2014 | HC Slovan Bratislava | Slovakia U20 | 17 |  |  |  | 902 |  | 0 | 3.06 | 90,9 | 14 |  |  | 843 |  | 1 | 2.17 | 93,4 |
|  | HK Orange 20 | SloEL | 4 | 0 | 2 | 2 | 208 | 12 | 0 | 3.46 | 90,8 | – | – | – | – | – | – | – | – |
| 2014–2015 | HC Slovan Bratislava | Slovakia U20 | 16 | 10 | 3 | 3 | 131 | 14 | 0 | 6.40 | 84,4 | – | – | – | – | – | – | – | – |
|  | HC Slovan Bratislava | KHL | 1 | 0 | 1 | 0 | 52 | 3 | 0 | 3.46 | 87,5 | – | – | – | – | – | – | – | – |
|  | HKm Zvolen | SloEL | 6 | 2 | 3 | 1 | 258 | 8 | 0 | 1.86 | 94,4 | 6 | 3 | 3 | 382 | 15 | 0 | 2.36 | 93,8 |
| 2015–2016 | HKm Zvolen | SloEL | 53 | 23 | 13 | 12 | 3122 | 135 | 3 | 2.59 | 91,5 | 12 | 7 | 5 | 670 | 30 | 2 | 2.69 | 91,1 |
| 2016–2017 | HKm Zvolen | SloEL | 44 | 18 | 19 | 7 | 2432 | 126 | 4 | 3.11 | 91,2 | 7 | 3 | 4 | 384 | 22 | 0 | 3.44 | 89,3 |
| 2017–2018 | HC Nové Zámky | SloEL | 26 | 7 | 13 | 6 | 1514 | 74 | 1 | 2.93 | 90,4 | 3 | 0 | 3 | 139 | 11 | 0 | 4.74 | 88,5 |
| 2018–2019 | HC Banská Bystrica | SloEL | 16 | 6 | 4 | 3 | 739 | 30 | 1 | 2.44 | 90,2 | – | – | – | – | – | – | – | – |
| 2019–2020 | Hermes | Mestis | 21 | 9 | 3 | 7 | 1193 | 55 | 1 | 2.77 | 88,9 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2014 | JMM | 2 | 0 | 2 | 82 | 7 | 0 | 5.14 | 88,3 |

Lähteet
-------

* Samuel Baroš The Internet Hockey Databasessa (englanniksi)
* Samuel Baroš Eurohockey-sivustolla (englanniksi)
* Samuel Baroš *Elite Prospects*. Everysport Media Group AB.  (englanniksi)

### Viitteet

1. ↑  Samuel Baros (@bari\_94) • Instagram-kuvat ja -videot
2. 1 2 3 4 5 6  Samuel Baroš *Elite Prospects*. Everysport Media Group AB.  (englanniksi)
3. ↑  Statistics Extraliga U18 (SVK) 2011-2012 *Eurohockey.com*. European Ice Hockey Online AB & eSports.cz s.r.o. Viitattu 20.7.2019. (englanniksi)
4. ↑  Tipsport Extraliga *HockeySlovakia.sk*.  30.10.2013. Slovenský zväz ľadového hokeja. Viitattu 20.7.2019. (slovakiksi)
5. ↑  Tipsport Extraliga *HockeySlovakia.sk*.  30.10.2013. Slovenský zväz ľadového hokeja. Viitattu 20.7.2019. (slovakiksi)
6. ↑  Tipsport Extraliga *HockeySlovakia.sk*.  21.11.2013. Slovenský zväz ľadového hokeja. Viitattu 20.7.2019. (slovakiksi)
7. ↑  Трансферные новости 1-4 августа 5 Августа *khl.ru*.  5.8.2014. КХЛ. Viitattu 20.7.2019. (venäjäksi)
8. 1 2  Samuel Baroš Eurohockey-sivustolla (englanniksi)
9. ↑  HC Slovan prehral s Mytišči a zostáva na dne KHL *sport.aktuality.sk*.  22.1.2015. Ringier Axel Springer SK, a.s. Viitattu 20.7.2019. (slovakiksi)
10. ↑  Протокол игры: Слован - Атлант *khl.ru*.  22.1.2015. КХЛ. Viitattu 20.7.2019. (venäjäksi)
11. ↑  Extraliga SR *HockeySlovakia.sk*.  25.9.2015. Slovenský zväz ľadového hokeja. Viitattu 20.7.2019. (slovakiksi)
12. ↑  Jasenka, Ján: Samuel Baroš aj v ďalšej sezóne brankárom HKM Zvolen *sport.aktuality.sk*.  23.5.2016. Ringier Axel Springer SK, a.s. Viitattu 20.7.2019. (slovakiksi)
13. ↑  Vavřina, Jan: Samuel Baroš aj v ďalšej sezóne brankárom HKM Zvolen *mountfieldhk.cz*.  31.10.2017. Mountfield HK, a.s. Viitattu 20.7.2019. (tšekiksi)
14. ↑  Jasenka, Ján: Chytal aj za reprezentáciu. Brankár Baroš posilní Nové Zámky *sport.sme.sk*.  6.12.2017. NOVÉ ZÁMKY:  Petit Press, a.s. Viitattu 20.7.2019. (slovakiksi)
15. ↑  Do HC ´05 iClinic Banská Bystrica prichádza Samuel Baroš *hc05.sk*.  11.8.2018. HC ´05 BANSKÁ BYSTRICA, a.s. Viitattu 20.7.2019. (slovakiksi)
16. ↑  Hermekseen ulkomaalaisväriä kaksinkerroin *Jatkoaika.com*.  16.7.2019. Jatkoaika r.y. Viitattu 20.7.2019.
17. ↑  CAPITALS ZÍSKALI BRANKÁRA BAROŠA *facebook.com*.  11.8.2020. Bratislava Capitals, a.s. Viitattu 11.8.2020. (slovakiksi)
18. ↑  GAME SUMMARY (pdf) *stats.iihf.com*.  6.11.2015. IIHF. Viitattu 20.7.2019. (englanniksi)